open-index/open-wikipedia-markdown huggingface dataset:
குளோரோபியூட்டனால்

**குளோரோபியூட்டனால்**, அல்லது **முக்குளோரோ-2-மெதில்-2-புரோப்பனால்*** (Chlorobutanol, or trichloro-2-methyl-2-propanol)*என்பது பாதுகாப்பு வேதிப்பொருளாகவும், மயக்க மருந்தாகவும் உறக்க ஊக்கியாகவும், வீரியம் குறைந்த ஓரிடவுணர்ச்சி நீக்கியாகவும் பயன்படும் ஒரு வேதிச் சேர்மம் ஆகும். குளோரால் நீரேற்றின் இயற்பியல் பண்புகளையே இதுவும் இத்திருக்கிறது.இது பாக்டீரிய எதிர்ப்பு மற்றும் காளான் எதிர்ப்புப் பண்புகளைப் பெற்றுள்ளது. பல்வகை இடுபொருள் உருவாக்கலின் போது 0.5% செறிவுள்ள குளோரோபியூடனால் சேர்ப்பதன்  முலம் பலவகை இடுபொருள்களின் நிலைப்புதன்மை  நீண்ட காலத்திற்கு நீடித்து இருக்கிறது. எனினும் இதன் 0.05% நீர்மக் கரைசல்  எதிர் நுண்ணுயிரின் செயல்திறன் பெற்றுள்ளது. 
தூய நிலையில் இது வெண்மை நிறம் கொண்டுள்ளது. இது மென்தால் போன்று வாடையும் எளிதில் ஆவியகக்கூடிய திண்மப்பொருளாகவும் காணப்படுகிறது.

## வேதித்தொகுப்பு

அசிட்டோன் உடன் குளோரோஃபார்ம் ஓர் எளிய கருகவர் சேர்ப்பு வினைக்கு உட்பட்டு குளோரோபியூடனால் என்னும் சேர்மத்தைத் தருகிறது. இவ்வினை பொட்டாசியம் ஐதராக்சைடு அல்லது ஐதராக்சைடு  போன்ற காரங்களால் தூண்டப்பட்டு துரிதப்படுத்தப்படுகிறது.

## நச்சுத்தன்மை

குளோரோபியூட்டனால் அதிக நச்சுத்தன்மை உடையது ஆகும். இது கல்லீரலைப் பெரிதும் பாதிக்கிறது 
மேலும் தோலில் நமைச்சலையும் கண்களில் எரிச்சலையும் ஏற்படுத்துகிறது. இருப்பினும் குளோரோபியூட்டனால் ஒரு உணர்வு நீக்கியாகப் பயன்படுகிறது
.

## மேற்கோள்கள்

## புற இணைப்புகள்
*Chlorobutanol MSDS 
*

பகுப்பு:கரிமகுளோரைடுகள்
பகுப்பு:தூக்க மருந்துகள்
பகுப்பு:மூன்றாம் நிலை ஆல்ககால்கள்
இலண்டன் தாக்குதல், ஜூன் 2017

-->
}}
மத்திய இலண்டன் பகுதியில் 3 ஜூன் 2017 அன்று மூவரால் தீவிரவாதத் தாக்குதல் நடத்தப்பட்டது. பிரித்தானிய கோடைக்கால நேரப்படி 22:08 மணிக்கு இத்தாக்குதல் நடைபெற்றது. காவல் துறையினரால் தாக்குதல்தாரிகள் மூவரும் கொல்லப்பட்டனர்.

## தாக்குதல்
இலண்டன் பாலத்தில் சென்ற வெள்ளை நிற வாகனம் பாதசாரிகளின் மேல் மோதியது. அதிலிருந்த தீவிரவாதிகள் மூவர் *பரோ சந்தை*ப் பகுதியில் கத்தியுடன் ஓடி *இது அல்லாவுக்காக* எனக் கோஷமிட்டபடி பாதசாரிகளைக் குத்தினர். இத்தாக்குதலில் எழுவர் கொல்லப்பட்டனர் 48 பேர் காயமடைந்தனர். இலண்டன் காவல்துறை *இலண்டன் பாலம்* மற்றும் *பரோ சந்தைப்* பகுதியில் நடந்த இரு தாக்குதல் நிகழ்வுகளையும் தீவிரவாதத் தாக்குதல் எனக் குறிப்பிட்டனர்.

## பாதிக்கப்பட்டோர்
எழுவர் கொல்லப்பட்டனர், 48 பேர் காயமடைந்தனர். காயமடைந்தோரில் ஆஸ்திரேலியர் ஒருவரும் இரு நியூஸிலாந்துக்காரரும் நான்கு பிரான்ஸ் நாட்டினரும் அடங்குவர்.

## தாக்குதல்தாரிகள்
மூன்று தாக்குதல்தாரிகளையும் காவல் துறையினர் சுட்டுக் கொன்றனர். அவர்களை அடையாளம் காணும் விசாரணைகள் நடைபெற்று வருகின்றன. தாக்குதல்தாரிகள் போலியான வெடிகுண்டு ஆடைகளை அணிந்திருந்ததாக காவல் துறையினர் தெரிவித்துள்ளனர்.

## மேற்கோள்கள்

பகுப்பு:2017 நிகழ்வுகள்
பகுப்பு:ஐக்கிய இராச்சியத்தில் தீவிரவாதத் தாக்குதல்கள்
கர்னல் கணேசன்

**கர்னல் கணேசன்** (*Colonal Ganesan*) தமிழ்நாட்டின் திருவாரூர் மாவட்டத்தில் பிறந்து, இப்புவிப் பந்தின் தென் துருவத்தில் உள்ள இந்தியாவின் தட்சிண் கங்கோத்ரி ஆய்வுக் குழுவின் தலைவராய், சுமார் ஒன்றரை ஆண்டுகாலம் செலவிட்டவர். இந்தியப் படைத்துறையில் இணைந்து இரண்டு போர்களில் பங்குபற்றியவர். குடியரசுத் தலைவரின் விசிட்ட சேவா பதக்கம் பெற்றவர்.

### பிறப்பு
திருவாரூர் மாவட்டத்தில், மயிலாடுதுறையில் இருந்து திருவாரூர் செல்லும் பாதையில் உள்ள சன்னா நல்லூர் என்னும் சிற்றூரில் பிறந்தவர். இவரின் பெற்றோர் பாவாடை, தெய்வானை தம்பதியினர் ஆவார்.

### படிப்பு
பொறியியல் படித்தவர். பொதுப் பணித் துறையில் பணியாற்றியவர்

### இராணுவம்
1963 ஆம் ஆண்டு பொதுப் பணித் துறைப் பொறியாளர் பதவியினைத் துறந்து விட்டு, இந்திய இராணுவத்தில் சேர்ந்தார். 30 ஆண்டுகால இராணுவ வாழ்வில், குஜராத், இராஜஸ்தான் முதல் ஜம்மு காஷ்மீர், இந்திய நேபாள எல்லை, பின்னர் இந்தியாவின் வடகிழக்கில், இந்திய சீன எல்லைப் பகுதிகளிலும் பணியாற்றியவர்.

### விழுப்புண் விருது
இரண்டு இந்தியப் போர்களில் பங்கு பெற்று விழுப்புண் விருது பெற்றவர்

## அண்டார்டிகா பணி
1987 ஆம் ஆண்டு இந்திய தென்துருவ ஆராய்ச்சித் தளமான தட்சிண் கங்கோத்ரி  ஆராய்ச்சித் தளத்தின் தலைவராய் பொறுப்பேற்று இரண்டு கோடை காலம், ஒரு குளிர் காலம் என ஒன்றரை ஆண்டுகளை தென் துருவத்தில் ஆய்வுப் பணி மேற்கொண்டவர்.

## குடியரசுத் தலைவர் விருது
1994 ஆம் ஆண்டு ஜனவரி 26 ஆம் நாள் குடியரசுத் தலைவரின் விசிட்ட சேவா பதக்கம் பெற்றவர்

## அறிவுத் திருக்கோயில்
தென் துருவத்தில் 500 மீட்டர் ஆழத்தில் புதைந்திருந்த, சூரிய ஒளியினையே கண்டிராத, ஒரு பெரும் கல்லினை எடுத்து வந்து, சன்னா நல்லூரில், ஒரு தூணின் உச்சியில் அமர்த்தி, அறிவுத் திருக்கோயில் என்னும் பெயரில், அகத்தூண்டுதல் பூங்கா ஒன்றினை நிறுவியுள்ளார்

## மேற்கோள்கள்

பகுப்பு:திருவாரூர் மாவட்ட மக்கள்
பகுப்பு:விசிட்ட சேவா விருது பெற்றவர்கள்
பகுப்பு:வாழும் மக்கள்
பகுப்பு:இந்தியப் படைத்துறையினர்
ரூதர்போர்டு சிதறல்

**ரூதர்போர்டு சிதறல்** (*Rutherford scattering*) என்பது மின்னூட்டம் பெற்ற துகள்கள் இடையே கூலூம் இடைவினை மூலம் நடைபெறும் ஒரு மீள்தன்மையுடைய சிதறல் ஆகும். இது ஏனெசட் ரூதர்போர்டால் (Ernest Rutherford) 1911 ஆம் ஆண்டு விளக்கப்பட்ட ஒரு இயற்பியல் நிகழ்வு ஆகும். மேலும் இது கிரக அமைப்பு போன்ற ரூதர்போர்டு அணுமாதிரி மற்றும் போர் அணு மாதிரி ஆகியவற்றின் உருவாக்கத்திற்கும் வழி வகுத்தது. ரூதர்போர்டு சிதறல் முதலில் **கூலூம் சிதறல்** எனக் குறிப்பிடப்பட்டது, ஏனெனில் இது மின்னூட்டத் துகள்களுக்கிடையேயான நிலை மின் விசையைச் (கூலூம் விசை) சார்ந்துள்ளது. ஆல்பா துகள்களைத் தங்கத்தின் அணுக்கருவின் மீது மோதுவதால் உருவாகும் ரூதர்போர்டு சிதறல் மீள் தன்மையுடைய சிதறலுக்கு ஒரு எடுத்துக்காட்டாகும், ஏனெனில் மோதலுக்கு முன்னும் பின்னும் ஆல்பா துகள்களின் ஆற்றலும் திசைவேகமும் மாறாமல் உள்ளன.

## மேற்கோள்கள்

## வெளி இணைப்புகள்
* E. Rutherford, ''The Scattering of α and β Particles by Matter and the Structure of the Atom'',  Philosophical Magazine. Series 6, vol. **21**. May 1911

பகுப்பு:இயற்பியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
இந்தியாவில் கால்நடை வதை

**பலி மற்றும்  இறைச்சிக்காக கால்நடைகளை வதைத்தல்** () என்பது வரலாற்று முக்கியம் வாய்ந்த ஒன்றாகும். ஏனெனில் இந்து சமயத்தில் பசுவானது கடவுளின் சிறந்ததொரு படைப்பாகக் கருதப்படுகிறது; பாலிலிருந்து தயாரிக்கப்படும் உணவுப்பொருட்களை அதிக அளவில் பயன்படுத்தவும் செய்கின்றனர். மேலும் அதில் அதிக அளவிலான ஊட்டச்சத்துக்கள் உள்ளன. இந்திய அரசியலமைப்புச் சட்டத்தின் 48வது பிரிவானது பசுக்கள், கன்றுகள், இதர கறவை மற்றும் இழுவை கால்நடைகளைக் கொல்வதைத் தடை செய்கின்றது.. அக்டோபர் 26, 2005 அன்று, இந்தியாவின் உச்ச நீதிமன்றம் இந்தியாவில் பல்வேறு மாநில அரசாங்கங்களால் இயற்றப்பட்ட பசுவதைத் தடை  சட்டங்கள் செல்லும் என உறுதிபடுத்தியது..

29 மாநிலங்களில் 24 மாநிலங்கள் மாடுகளை விற்பனை செய்வதில் பல்வேறு விதமான சட்டங்களை இயற்றியுள்ளனர்.

## பண்டைய இந்தியா

பண்டையகால இந்தியாவில்  மாடு என்பது செல்வத்தின் சின்னமாக இருந்துள்ளது. தற்போது இக்கருத்து முழுவதுமாக மீறப்படவோ அல்லது போற்றப்படவோ இல்லாத நிலையில் உள்ளது. வேத காலத்தில் பசுக்கள், எருமைகள் மற்றும் எருதுகள் போன்ற விலங்குகள்  நுகர்வு மற்றும் பலி போன்றவற்றிற்காகக் கொல்லப்பட்டன. ஆனால் புத்தர் விலங்குகள் பலியிடப்படுவதை முற்றிலும் தவறாகக் கருதினார். பௌத்த மதத்தின் முக்கிய கொள்கையாகக் கொல்லாமை மாறியது. பின்னர் கொல்லாமையை இந்து சமயமும் ஏற்றுக்கொண்டது.

## சட்டங்கள்
 
 
இந்தியாவில் பல்வேறு மாநிலங்களில் பசு தடைவதை சட்டம் இருந்த போதிலும், மகாராட்டிரா, குஜராத்,இராஜஸ்தான், பஞ்சாப், அரியானா, இமாச்சலப் பிரதேசம், உத்தராகண்ட் மாநிலங்களில் மட்டும்  பசு, எருமை மற்றும் காளைகளை முற்றிலும் வதை செய்ய அனுமதிக்காத மாநிலங்கள் ஆகும்.

தமிழ்நாடு, ஆந்திரப் பிரதேசம், தெலங்கானா, மத்தியப் பிரதேசம், உத்தரப் பிரதேசம், பிகார், ஜார்க்கண்ட், சத்தீஸ்கர்]] மற்றும் ஒடிசா போன்ற மாநிலங்களில் பசு தவிர பிற கால்நடைகளான ஒட்டகம் எருமை, எருமை மற்றும் எருதுகளை இறைச்சிக்காக, அரசின் அனுமதி பெற்ற வதைக் கூடத்தில் வைத்து வதை செய்ய அனுமதி உள்ளது.

கேரளா, மேற்கு வங்காளம், அசாம், சிக்கிம், அருணாச்சலப் பிரதேசம், மணிப்பூர், [நாகாலாந்து, [மேகாலயா, திரிபுரா போன்ற மாநிலங்களில் அரசு அனுமதி இன்றி அனைத்து கால்நடைகளை இறைச்சிக்காகவும், பலியிடுவதற்கும் வதைக்க அனுமதியுள்ளது.

இந்திய அரசியலமைப்புச் சட்டத்தின் 15 ஆவது பிரிவின் 7 வது அட்டவணையில் ''கால்நடைகளை பராமரித்தல், பாதுகாத்தல், மற்றும் அவைகளை வதை செய்வதை தடை செய்வதை  பற்றி அந்தந்த மாநிலங்களே சட்டம் இயற்ற முழு அதிகாரம் வழங்கியுள்ளது.

## மேலும் படிக்க
*
*

## மேற்கோள்கள்

## வெளி இணைப்புகள்
* Department of Animal Husbandry, Dairying and Fisheries - Report of the National Commission on Cattle (July 2002) 

பகுப்பு:இறைச்சி
பகுப்பு:கால்நடைகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியாவில் இந்து சமயம்
இலித்தியம் மெட்டாபோரேட்டு

**இலித்தியம் மெட்டாபோரேட்டு** *(Lithium metaborate)* என்பது LiBO2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம்  ஆகும். 

## பயன்கள்

இலித்தியம் மெட்டா போரேட்டு அல்லது இலித்தியம் டெட்ரா போரேட்டு (Li2B4O7) அல்லது இவ்விரண்டின் கலவையை போரேட்டு உருக்கிப் பிணைத்தல் மாதிரிகள் தயாரிப்பில் பயன்படுத்தப்படுகிறது. எக்சு கதிர் உடனொளிர்வு (XRF), அணு உறிஞ்சி நிறமாலைக்காட்டி(AAS), விதிவருநிலை இணைப்பு பிளாசுமா ஒளியுமிழ்வு நிறமாலையியல் (ICP-OES), விதிவருநிலை இணைப்பு பிளாசுமா அணு உமிழ்வு நிறமாலையியல் (ICP-AES), விதிவருநிலை இணைப்பு பிளாசுமா நிறை நிறைமாலையியல் போன்ற ஆய்வுகளுக்குத் தேவையான பல்வேறு மாதிரிகள் தயாரிக்கப் பயனாகிறது. 
ஒரே நேரத்தில் Cr, As, Cd மற்றும் Pb போன்ற தனிமங்களின் மில்லியனுக்குப் பகுதிகள் நிலையை உறுதிப்படுத்தவும், பிரதான தனிமங்கள் மண்ணில் குறைந்த அளவு கலந்திருப்பதை போரேட்டு உருக்கிப் பிணைத்தல் முறையிலும், முனைவுற்ற கிளர்ச்சிப் பிரிகை அமைப்பு எக்சு கதிர் உடனொளிர்வு நிறமாலையியல் முறையிலும் உறுதிப்படுத்த முடியும்.  

எங்கெல்லாம் ஆக்சிசன், நேரயனி விகிதவியல் வீதம் (MxOy இல் y/x) ஒன்றைவிட அதிகமாக உள்ளதோ அங்கு இலித்தியம் மெட்டா போரேட்டு SiO2 , Fe2O3 போன்ற அமில ஆக்சைடுகளைக் கரைக்கிறது. இவ்வாறே எங்கெல்லாம் y/x ≤ 1 இருக்கிறதோ அங்கெல்லாம் இலித்தியம் டெட்ராபோரேட்டு CaO, MgO போன்ற கார உலோகங்கள், காரமண் உலோகங்களின் ஆக்சைடுகளைக் கரைக்கிறது. நிறமாலை வேதியியல் பகுப்பாய்வுக்குத் தேவையான பல ஆக்சைடுகள் இலித்தியம் போரேட்டு உப்புகளின் கலவையில் கரைகின்றன.  

## மேற்கோள்கள்

 

பகுப்பு:போரேட்டுகள்
பகுப்பு:இலித்தியம் உப்புகள்
முனைய துணைக்கோள் ஏவுகலம்-சி1

**முனைய துணைக்கோள் ஏவுகலம்-சி1** (*PSLV-C1*) என்பது இந்திய விண்வெளி ஆய்வு மையத்தின் செயல் திட்டமான முனைய துணைக்கோள் ஏவுகலத்தின் நான்காவது திட்டம் ஆகும். இது ஐ. ஆர். எஸ்.-1டி எனும் செயற்கைக்கோளை ஏந்திச்சென்றது. இது உருசியாவின் உதவி இல்லாமல் ஏவப்பட்ட இந்தியாவின் முதல் செலுத்து வாகனம் மற்றும் பி. எஸ். எல். வி.-யின் முதல் செயற்பாட்டு விமானம் ஆகும். இது ஐ. ஆர். எஸ்.-1 டியை ஒரு துருவச் சுற்றுப்பாதையில் செலுத்தியது. இதன் ஒரு பகுதியில் இருந்து ஹீலியம் வளி வெளியேறியதால், இதனைத் திட்டமிட்டபடி வட்டச் சுற்றுப்பாதையில் வைக்க இயலாமல் நீள் வட்டச் சுற்றுப்பாதையில் செலுத்தினர். செயற்கைக்கோளைத் தக்க உயரத்தில் வைக்க முடியாமல் போனதால் இந்தத் திட்டம் பகுதியளவு தோல்வி அடைந்ததாகவே கருதப்படுகிறது.

## திட்டத்தின் அளவுருக்கள்
* **நிறை**:
** *மொத்த எடை இழப்பு: *294000 கிலோகிராம்*
** *மொத்த பொருட்களின் எடை: *1250 கிலோகிராம்*
* **ஒட்டுமொத்த உயரம்**: 44.4 மீட்டர்
* **எரிபொருள்**:
** *நிலை 1: *திட HTPB அடிப்படையிலானது
** *நிலை 2: *திரவ UH 25 + N2O4
** *நிலை 3: *திட HTPB அடிப்படையிலானது
** *நிலை 4: *திரவ MMH + MON-3
* **உயரம்**: 826 கிலோமீட்டர்
* **அதிகபட்ச வேகம்**:  விநாடிக்கு 7436 மீட்டர் (ஏவுதலின் நான்காவது கட்டத்தில் பதிவு செய்தது)
* **சாய்வு**: 98.731°
* **காலம்**: 1090.52 விநாடிகள்

## ஏவுதல்
பி. எஸ். எல். வி-சி1 ஆனது, 29 செப்டம்பர் 1997 அன்று, ஸ்ரீஹரிக்கோட்டாவிலிருந்து விண்ணில் செலுத்தப்பட்டது. பின்பு ஒத்திசைவான கோளப்பாதையில் இந்த செயற்கைக்கோள் நிலைநிறுத்தப்பட்டது.

## மேற்கோள்கள்

## இவற்றையும் காண்க
# இந்திய விண்வெளி ஆய்வு மையம்
# முனைய துணைக்கோள் ஏவுகலம்

பகுப்பு:ஏவூர்திகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:முனைய துணைக்கோள் ஏவுகலம்
வெண் பருத்தி

**வெண்பருத்தி** ***(கைபிசுகசு பிளட்டனிபோலியசு)*** என்ற பூக்கும் மரம் இனவகைத் தாவரம் மலோவேசியே குடும்பத்தைச் சார்ந்தது. இதன் தாயகம் இந்தியாவும் இலங்கையும் ஆகும். இலங்கையின் பாடப்புத்தகத்தில் இதன் வேறு  இனமான ***கைபிசுகசு எரியோகார்ப்பசு*** பற்றி அதிகப்படியாக அறியப்பட்டுள்ளது. இம்மரம் 8 மீட்டர் உயரம் கொண்டது. இலையின் அடிபகுதியில் இதய வடிவம் கொண்டது; மேற்பரப்பில் தூவிகள் உள்ளது; இலை நுனியில் மூன்று பிரிவு மடல்களை கொண்டுள்ளது. பூவின் மஞ்சரி கோண வடிவினது. பூ நிறம் செம்பருத்தி பூவின் நிறத்தை ஒத்துள்ளது. வெளிப்புறத்தில் இளஞ் சிவப்பு மையப்பகுதியில் அடர் சிவப்பு நிறம் கொண்டது. கனி காப்சூல் வடிவினது.

## பொதுவான பெயர்கள்;
* கன்னடம்- பில்லி தாசவாலா ,தாசசாலா ,தாசானி 
* \தெலுங்கு- கொண்டபெண்டா, கொண்டகோகு, கொண்டஜானா, புனாரா.

## மேற்கோள்கள்

* Potential Antioxidant, Hypoglycemic and Hypolipidemic Effect of Leaves of ''Hibiscus platanifolius''

பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
பிரிடிலியா குர்சி

***பிரிடிலியா குர்சி*** (தாவர வகைப்பாட்டியல்: *Bridelia kurzii*) என்ற சிற்றினத் தாவரம், ஃபைலந்தேயேசியே (Phyllanthaceae) குடும்பத்தில் உள்ள ஒரு தாவர இனம். இது இந்தியாவில் குறிப்பிட்ட பகுதியில் வாழும் தாவரம். இது முதலில் 1834 இல் யோசேப்பு தெக்கைனிசுனே வால் கண்டறிந்து விளக்கப்பட்டது. இந்தியாவில் இவ்வினம்  அச்சுறுத்தப்பட்ட அல்லது அழிவின் விளிம்பில் உள்ள தாவரங்கள் பற்றிய பதிவுகளை கொண்டதாக முன்பு நினைக்கப்பட்டது.

*பிரிடிலியா குர்சி*  1998 வரையில் அழிவாய்ப்புள்ள தாவரமாகக் கருதப்பட்டது. அபோது  இது  நிகோபர் தீவுகளையும்,  அந்தமான் தீவுகளையும் தாயகமாகக் கொண்டதாக கருதப்பட்டது. 2023 பிப்ரவரியில்,  இது *பிரிடிலா ஓவேட்டா* இனத்தின் இணைபெயராக கொள்வதால் பின்னது பரவலான பகுதிகளில் வாழ்கிறது

## பரவல்
*பிரிடிலா ஓவேட்டா* *(Bridelia ovata)*  அந்தமான் திவுகள், கம்போடியா, ஜாவா,  சுந்தா தீவின் சில பகுதிகள், மலேசியா, மியன்மார், சுமத்திரா, தாய்லாந்து, வியட்நாம் ஆகிய தாயகப் பகுதிகளைக் கொண்டுள்ளது.

## மேற்கோள்கள்
* World Conservation Monitoring Centre 1998.  ''Bridelia kurzii''.   2006 IUCN Red List of Threatened Species.  Downloaded on 20 August 2007.

பகுப்பு:இந்தியத் தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:அருகிய தாவரங்கள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
ஆவியாதலின் சிதறம்

**ஆவியாதலின் சிதறம்** (*Entropy of vaporization*) என்பது திரவம் ஆவியாகும் போது அதிகரிக்கும் சிதறம் ஆகும். இது எப்போதும் நேர்க்குறியைப் பெறுகிறது. ஏனெனில் திரவத்திலிருந்து சிறிய பரும அளவு திரவம் நீராவி அல்லது வளிமமாக மாறும் போது மிக அதிக இடத்தை நிரப்புவதால் ஒழுங்கற்ற தன்மையின் அளவு (Degree of disorder) அதிகரிக்கிறது. திட்ட வெப்ப அழுத்தத்தில் *P*o = 1 பார், அதன் மதிப்பு Δ*S*ovap என்று குறிக்கப்படுகிறது, மற்றும் அதன் அலகு **[[ஜூல்|J]] [[மோல்|mol]]<sup>−1</sup> [[கெல்வின்|K]]<sup>−1</sup> ஆகும்.**

ஆவியாதல் போன்ற நிலை மாற்றங்களில், இரு நிலைகளும் சமமாக இருக்கும்போது  கிப்சின் ஆற்றல் வேறுபாடு சுழியாகும். 

:  \Delta G_\text{vap} = \Delta H_\text{vap} - T_\text{vap} \times \Delta S_\text{vap} = 0,

இங்கு, \Delta H_\text{vap} என்பது ஆவியாதல் உள்ளீட்டு வெப்பம் ஆகும். இது ஒரு வெப்ப இயக்கவியல் சமன்பாடு என்பதால், *T* என்ற குறியீடு கெல்வின் (K) முழுமையான வெப்ப இயக்க வெப்பநிலையை குறிக்கிறது. இதனால் ஆவியாதலின் சிதறம் ஆவியாக்கும் வெப்பநிலையை கொதி வெப்பநிலையால் வகுத்தால் கிடைக்கும் அளவிற்கு சமமாக இருக்கும்.  

: \Delta S_\text{vap} = \frac{\Delta H_\text{vap}}{T_\text{vap}}.

இட்றௌட்டனின் விதிப்படி பல திரவங்களின் ஆவியாதலின் சிதறம் திடவெப்ப அழுத்தத்தில் 85 இலிருந்து 88 J mol−1 K−1 இற்குள் உள்ளது.

## மேற்கோள்கள்

பகுப்பு:வெப்ப இயக்கவியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எய்ட்ஸ் ஆராய்ச்சி மற்றும் மனித ரெட்ரோவைரஸ்கள்

எய்ட்ஸ் ஆராய்ச்சியும் மாந்த எதிர்நச்சுயிரிகளும் என்பது எய்ட்ஸ் குறித்த ஆய்வுகள் மற்றும் அதோடு தொடர்புடைய நோய்கள் பற்றிய ஆய்வுகளை வெளியிடும் ஒரு ஒப்பார் குழு மீள் ஆய்வு அறிவியல் இதழ். இந்த இதழ்  1983-ல் எய்ட்ஸ் ஆய்வு என்னும் பெயரில் தொடங்கப்பட்டு 1987 முதல் தற்போதைய பெயரில் வெளியிடப்பட்டு வருகிறது. மேரிஆன் லிப்பாட்  இதன் பதிப்பாளா்; இதன் ஆசிரியா் தாமஸ் கோப்.

## சுட்டு, சுருக்கப் பதிவுகள்
* எயிட்சு ஆராய்ச்சியும் மாந்த எதிர்நச்சுயிரிகளும்* இதழின் சுட்டுகலும் எருக்கங்களும் கீழ்வரும் தரவுத்தளங்களில் வெளியிடப்படுகின்றன:

## வெளி இணைப்புகள்
*''AIDS Research and Human Retroviruses'' website
*International Retrovirology Association website

பகுப்பு:அறிவியல் இதழ்கள்
பகுப்பு:ஆங்கில இதழ்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பெருக்கல் வரிசை

கணிதத்தில், முறையே A, B என்ற இரு கணங்களின்மீது வரையறுக்கப்பட்ட "பகுதி வரிசை"கள்  \preceq, \sqsubseteq எனில், **பெருக்கல் வரிசை**  (*product order*)  என்பது, A, B கணங்களின் கார்ட்டீசியன் பெருக்கற்பலன் A \times B. கணத்தின் மீது வரையறுக்கப்பட்ட "பகுதி வரிசை" ஆகும். இதன் குறியீடு: \leq. 

பெருக்கல் வரிசையானது **ஆயதொலைவுவாரி வரிசை** (*coordinatewise order*) அல்லது **கூறுவாரி வரிசை** (*componentwise order*) எனவும் அழைக்கப்படுகிறது.

இதன் வரையறைப்படி,  \left(a_1, b_1\right), \left(a_2, b_2\right) இரண்டும் A \times B, கணத்தின் உறுப்புகள் எனில்:
: a_1 \preceq a_2, b_1 \sqsubseteq b_2 எனில்,
:\left(a_1, b_1\right) \leq \left(a_2, b_2\right)  ஆகும்.

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:வரிசை கோட்பாடு
பகுப்பு:ஈருறுப்புச் செயல்கள்
உறிஞ்சும் உறுப்பு

**உறிஞ்சும் உறுப்பு**  (Haustorium) என்பது தாவரவியல் மற்றும் பூஞ்சையியலில் காணப்படக்கூடிய ஒரு அமைப்பு ஆகும். இது பிற உயிர்களின் மேற்புறமாகவோ அல்லது உட்புறமாகவோ வளரக்கூடியது. நீர் மற்றும் உணவுபொருட்களை உறிஞ்சுவதே இதன் பணி ஆகும். தாவரவியலில் இது வித்திலை என அழைக்கப்படுகிறது, . பரவுணித் தாவரத்தில்  (அதாவது குடைமிளகாய் குடும்பம் அல்லது புல்லுருவி போன்றவை) வேரைக்குறிக்கிறது, அது பற்றியுள்ள தாவரத்தை  உறிஞ்சுகுழல்கள் மூலம் துளைத்து அதனுள் இருந்து ஊட்டச்சத்தை உறிஞ்சுகிறது. பூஞ்சையியலில் இது ஒட்டுண்ணி வாழ்வில் உறிஞ்சுகுழல்கள் (ஹைபா முனை)  பகுதியை குறிக்கிறது. விருந்தோம்பியின் கலச்சுவரைத் துளைத்து, கலச்சுவருக்கும் உயிரணு மென்சவ்வுக்கும் இடையே ஒரு குழாய் போன்ற அமைப்பை ஏற்படுத்தி உணவுப்பொருளை உறிஞ்சுகிறது.

பெரும்பாலான பூஞ்சை இனங்கள் உறிஞ்சுகுழல்களை கொண்டுள்ளன. உறிஞ்சுகுழல்கள் பல அமைப்புகளில் காணப்படுகின்றன. இவை பூசனவலை அமைப்ப்பிலும், வேர் அமைப்பிலும் உள்ளன.

உறிஞ்சுகுழல்கள் செல் சுவரை கரைக்கும் நொதிகளை சுரந்து,  விருந்தோம்பியை துளைக்கின்றன. அதன் பின்னர் பிளாஸ்மா சவ்வுடன் தனது தொடர்புபரப்பினை அதிகப்படுத்துகின்றன. இதன் மூலம் விருந்தோம்பியிலிருந்து அதிக அளவு உணவுப்பொருட்களை உறிஞ்ச முடிகிறது.

விருந்தோம்பிகள் பூஞ்சைக்கு கரிமக்கரி உணவைத்தருகின்றன. இந்த சமயத்தில் உறிஞ்சுகுழல் அமைப்பில் வளர் சிதை மாற்றம் வேகமாக நடைபெறுகிறது. கரிமக்கரி உணவு பூஞ்சையின் மற்ற உடல பகுதிகளுக்கும் கடத்தப்படுகிறது.
## சான்றுகள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தாவர அமைப்பியல்
இலாடம்

**இலாடம்** () அல்லது **லாடம்**  (Horseshoe)  பொதி சுமக்கும் அல்லது வண்டி இழுக்கும் மாடு,  குதிரை போன்ற விலங்குகளின் குளம்புகள் தேய்ந்து புண் ஏற்படாமல்  இருக்க, குளம்பின் அடியில் ஆணிகள் அடித்துப் பொருத்தப்படும் வளைந்த கனத்த இரும்புத் தகடு ஆகும். 

இந்தியாவில் குதிரைகளுக்கு இலாடம் அடிக்கும் முறையை பாரசீகர்கள் அறிமுகப்படுத்தினர்.   
இந்தியாவில் குதிரை மற்றும் மாடுகளுக்கு லாடம் அடிப்பவர்களை கொல்லர் என்பர். 

## லாடம் அடித்தல்
குளம்புகளின் அடிப்புறத்தில் லாடம் அடிப்பதன் மூலம் போர்க் குதிரைகள், வண்டி இழுக்கும் குதிரைகள் மற்றும்  மாடுகளின்  குளம்புகள் உராய்வுகளால் தேய்ந்து புண் அல்லது காயம் ஏற்படாமல்  இருக்க லாடம் அடிக்கப்படுகிறது.  இதனால் இது போன்ற விலங்களின் குளம்புகள்  பாதுகாக்கப்படுகின்றன.

## லாடம் குறித்தான நம்பிக்கைகள்

மேற்கத்திய நாடுகளில் தேய்ந்து போன பழைய குதிரை லாடம் அதிர்ஷ்டமும், தீய ஆவிகளை விரட்டியடிக்கும் *தாயத்து*  போன்று வல்லமை பொருந்தியது என்ற நம்பிக்கையால், குதிரை லாடத்தை வீட்டின் முன்புற வாயிற் கதவில் பொருத்திவிடும் வழக்கம் உள்ளது.   இந்நம்பிக்கை பத்தாம் நூற்றாண்டில் காண்டர்பரி ஆர்ச் பிஷப் *டங்ஸ்டன்*  காலத்தில் இங்கிலாந்தில்  துவங்கியது. 

## இதனையும் காண்க
* குளம்பு

## மேற்கோள்கள்

## வெளி இணைப்புகள்
*Historical development of the horseshoe 1891 Scientific American article from Project Gutenberg
*The True Legend of St. Dunstan and the Devil by Edward G. Flight, illustrated by George Cruikshank, published in 1871, and available from Project Gutenberg

பகுப்பு:உலோக வேலை
காஸ்மோட்ரான்

thumb|காஸ்மோட்ரான் வரைபடம்
காஸ்மோட்ரான் என்பது ஒரு துகள் முடிக்கி ஆகும். குறிப்பாக அது புரோட்டானை முடுக்குவிக்க பயன்படுகிறது. 1948 ஆம் ஆண்டு அமெரிக்க அணுசக்தி கமிஷன் அனுமதியோடு ப்ரூஹேவன் தேசிய ஆய்வகத்தில் ஆரம்பிக்கப்பட்டு 1953 ஆம் ஆண்டு அதிகபட்ச ஆற்றலை வழங்கியது. 1968 வரை சிறப்பாக செயல்பட்டது. ஜிகா எலக்ட்ரான் வோல்ட் அளவுக்கு இயக்க ஆற்றலை கொடுத்த முதல் துகள் முடுக்கி இதுவாகும். முடுக்கப்பட்ட புரோட்டானிலிருந்து 3.3 ஜிகா எலக்ட்ரான் வோல்ட் இயற்ற ஆற்றல் உருவானது. முடுக்கப்பட்ட துகள்களை துகள் முடுக்கியிலிருந்து  துகள் கற்றைகளாக வெளியே கொண்டுவந்து மற்ற சோதனைகளுக்கு பயன்படுத்திய முதல் துகள் முடுக்கி காஸ்மோட்ரான். காஸ்மிக் கதிர்களிலிருந்த மெசான்களை நேரடியாக கண்காணிக்க  உதவிய துகள்முடிக்கி இது. முதன் முதலில் கனமான நிலையற்ற துகள்களை கண்டுபிடிக்க உதவியதும் இந்த காஸ்மோட்ரான் தான்.

பகுப்பு:துகள் இயற்பியல்
மருத்துவ நுண்ணுயிரியியல் மற்றும் தொற்றுநோய்க்கான ஐரோப்பிய இதழ்

**மருத்துவ நுண்ணுயிரியியல் மற்றும் தொற்றுநோய்க்கான ஐரோப்பிய இதழ்** (*European Journal of Clinical Microbiology & Infectious Diseases*) என்பது மாதந்தோறும் வெளிவரும் ஒரு மருத்துவ மீள் ஆய்விதழ் ஆகும். இவ்விதழ் 1982-ல் மருத்துவ நுண்ணுயிரியியல் சார்ந்த ஐரோப்பிய இதழ் என்ற பெயரில் வெளியிடப்பட்டது. 1987 முதல் தற்போதைய பெயரில் இவ்விதழ் வெளியிடப்பட்டு வருகிறது. இதன் முதல் பதிப்பாசிரியர் இலியா பிராவனி என்பவராவார். இதன் முதன்மைப் பதிப்பாளர் அலெக்ஸ் வான் பெல்க்கம். இந்த இதழ் இசுபிரிங்சர் பதிப்பகத்தினால் வெளியிடப்பட்டு வருகிறது.

"ஆய்விதழ் மேற்கோள் அறிக்கைகள்" இந்த இதழானது 2019ஆம் ஆண்டில் 2.837 தாக்க காரணியையும், "தொற்று நோய்கள்" பகுப்பில் 72 பத்திரிகைகளில் 37 ஆவது  தரவரிசையையும், "நுண்ணுயிரியல்" பகுப்பில் 119 பத்திரிகைகளில் 55வது தரவரிசையையும் பெற்றது. 

## மேலும் படிக்க
* 

## மேற்கோள்கள்

## வெளி இணைப்புகள்
* 

பகுப்பு:மருத்துவ ஆய்விதழ்கள்
பகுப்பு:ஆங்கில அறிவியல் ஆய்விதழ்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
லைலாபதி பட்டாசார்ஜி

**லைலாபதி பட்டாச்சார்ஜி** (*பெண்ணின் பிறப்பிடு பெயர்* ரே) ஒரு கனிமவியலாளர் (mineralogist), படிக அமைப்பாய்வியலர் (crystallographer) மற்றும் இயற்பியலாளர். இவர் பிரபல விஞ்ஞானி சத்யேந்திர நாத் போசுடன் பயின்றவா். இவர் இயற்பியலில் முதுகலை பட்டத்தினை 1951 ஆம் ஆண்டு கல்கத்தா பல்கலைகழகத்தில் நிறைவு செய்தார். 

கட்டமைப்பு படிகவியல், ஒளியியல் மாற்ற முறைகள், கணினி நிரலாக்கம், தறுவாய் மாற்றம், படிக வளர்ச்சி, இடகிடப்பியல், கருவிமயமாக்கல் போன்ற துறைகளில் முக்கியமான பங்களிப்பை வழங்கியுள்ளார். இவர் இந்திய புவியியல் ஆய்வு மையம் நிறுவனத்தில் மூத்த கனிமவியலாளராக (Mineralogist) பணியாற்றி பின்னர் (கனிம இயற்பியல்) என்ற அமைப்பின் இயக்குனரானார். இவர் இயற்பியல் பேராசிரியர் சிவா பிரத பட்டாசார்ஜி, என்பவரை திருமணம் செய்து கொண்டார். இவர் தனது மகன் சுப்ரத பட்டார்ஜி மற்றும் மகள் சோனாலி கா்மகார் உடன் வசித்து வருகிறார்.

## மேற்கோள்கள்

பகுப்பு:கனிமவியலாளர்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:20-ஆம் நூற்றாண்டு இந்திய இயற்பியலாளர்கள்
குளம்பு

**குளம்பு** அல்லது **குளம்பி** அல்லது **குளம்புகள்** (hoof) ( பாலூட்டி விலங்குகளில் குறிப்பாக குதிரை, கழுதை,  ஆடு, மாடு, பன்றி, மான், வரிக்குதிரை, ஒட்டகம், ஒட்டகச் சிவிங்கி, நீர்யானை போன்ற விலங்கினங்களின் கால்களின் அடிப்பகுதியை பாதுகாக்கும் கனமான நகத்தால் மூடப்பட்டிருக்கும். சில குளம்பிகளின் மேல் அடர்ந்த மயிர்களால் சூழப்பெற்றிருக்கும்.
இவ்விலங்குகள் ஓடும் போது, இவற்றின் அடிப் பாதங்கள் கற்களாலும், முற்களாலும் பாதிக்காமல் இருக்க கனமான நகம் போன்ற  இக்குளம்புகள் காக்கிறது. இக்குளம்பிகள் நகம் போன்று கனத்த பகுதியாகும். தொடர்ந்து வளரக்கூடிய குளம்பிகளை அவ்வப்போது உரிய இயந்திரங்களால் சீர்செய்து இலாடம் அடிப்பர்.

## குளம்பிகளின் வகைகள்
ஒரு காலில் எத்தனை குளம்புகள் உள்ளது என்பதைக் கொண்டு விலங்கினங்களின் குளம்புகள் வகைப்படுத்தப்படுகிறது. குதிரை, கழுதை போன்ற  ஒற்றைக் குளம்புகள் கொண்ட விலங்கினங்களை ஒற்றைப்படைக் குளம்பிகள் என்றும்,  மாடு, பன்றி, மான், வரிக்குதிரை, ஒட்டகம், ஒட்டகச் சிவிங்கி, நீர்யானை போன்ற இரட்டை குளம்புகள் கொண்ட விலங்கினங்களை இரட்டைப்படைக் குளம்பிகள் என்பர்.  ஒற்றைப்படை குளம்பிகள் கொண்ட விலங்குகளை விட, இரட்டைப்படை குளம்பிகளைக் கொண்ட ஆடு, மாடு, மான் போன்ற விலங்கினங்களின் எண்ணிக்கை மிக அதிகமாக உள்ளது.  ஆடுகள் நான்கு குளம்புகள் கொண்டுள்ளது.

## குளம்புகளில் இலாடம் அடித்தல்
பொதி சுமக்கும், வண்டி இழுக்கும் குதிரை மற்றும் மாடுகளின் கால் குளம்புப் பகுதிகளை உராய்விலிருந்து பாதுகாக்க இலாடம் அடிக்கப்படுகிறது. 

## படக்காட்சிகள்

File:Masai Giraffe right-rear foot.jpg|ஒட்டகச் சிவங்கியின் பின்னங்கால் குளம்பிகள் 
File:Horse rear hooves.jpg|குதிரையின் பின்னங்கால் குளம்பிகள்
File:Camel Foot.jpg|ஒட்டகத்தின் குளம்பிகள் 
Image:Tapir hooves.jpg|முன்னங்கால்கள் நான்கு குளம்பிகளுடனும்; பின்னங்கால்கள் மூன்று குளம்பிகளுடனும் உடைய மலேயா தும்பிப் பன்றி  
File:Amneville Bison 27082010 4.jpg|காளையின் குளம்புகள்
File:Naal on bull hooves 1.jpg|காளையின் குளம்பிகளில் இலாடம் அடிக்கும் காட்சி


## இதனையும் காண்க
*ஒற்றைப்படைக் குளம்பி
*இரட்டைப்படைக் குளம்பி
*இலாடம்

## அடிக்குறிப்புகள்

## மேற்கோள்கள்

பகுப்பு:ஒற்றைப்படைக் குளம்பிகள்
பகுப்பு:இரட்டைப்படைக் குளம்பிகள்
பகுப்பு:பாலூட்டிகளின் உடற்கூறியல்
வித்யார்திகளே இதிலே இதிலே

***வித்யார்த்திகளே இதிலே இதிலே*** (*Vidhyarthikale Ithile Ithile)* மலையாள மொழி நகைச்சுவைத் திரைப்படம் ஆகும். இது 1941 ஆம் ஆண்டில் வெளியான *நுவஸ் லெஸ் கோசஸ்* எனும் பிரஞ்சு திரைப்படத்தினைத் தழுவி எடுக்கப்பட்டது. 1971 ஆம் ஆண்டு வெளியான இந்தத் திரைப்படத்தில் மது, ஜெயபாரதி, அதூர் பாசி, பால் வேன்கோலா ஆகியோர் முதன்மைக் கதாப்பாத்திரத்தில் நடித்துள்ளனர், ஜான் ஆபிரகாம் இயக்கினார், எம். பி. சீனிவாசன் இசையமைத்துள்ளார்.

## கதை மாந்தர்கள்

* மது
* ஜெயபாரதி
* அடூர் பாசி
* பால் வேன்கோலா  
* மனோரமா
* பரவூர் பரதன்
* எஸ். வி. ரங்கா ராவ்
* எஸ். வி. பிள்ளை
* டி. கே. பாலச்சந்திரன்

## இசை வழி
இப்படத்திற்கு  இசை அமைத்தவர் எ. பி. சீனிவாசன் மற்றும் பாடலை  எழுதியவர் வயலார் ராமவர்மா ஆவார்.

## சான்றுகள்

பகுப்பு:1972 மலையாளத் திரைப்படங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய மலையாளத் திரைப்படங்கள்
க. இரங்காச்சாரி

**திவான் பகதூர் கடாம்பி ரங்காச்சாரி** (*Diwan Bahadur Kadambi Rangachari*) இந்தியாவைச் சேர்ந்த ஒரு தாவரவியலாளரும் இனவியலாளரும் ஆவார். 1868 ஆம் ஆண்டு செப்டம்பர் மாதத்தில் இவர் பிறந்தார். பண்பாட்டியல் துறை சார்ந்த இவர், எட்கர் தர்சுடனுடன் இணைந்து தென்னிந்திய இனவியல் பற்றிய ஏழு தொகுதிப் பணிகளுக்கு ஆசிரியராக இருந்தார். கோயம்புத்தூரில் உள்ள வேளாண்மைக் கல்லூரியில் தாவரவியலைப் பயிற்றுவித்து, தாவரவியல் தொடர்பான பாடப்புத்தகமும் எழுதினார்.

## வாழ்க்கைக் குறிப்பு
ஓர் எளிய தமிழ்க் குடும்பத்தில் க. ரங்காச்சாரி பிறந்தார். தந்தை இவருடைய இளம்வயதிலேயே இறந்துவிட்டார் என்பதால் ரங்காச்சாரி தனியாக கல்வி கற்பித்து தனது வாழ்க்கையை சம்பாதிக்க வேண்டியிருந்தது. 1888 ஆம் ஆண்டில் சென்னை சென்னை கிறித்துவக் கல்லூரியில் கலைத் தேர்வில் தேர்ச்சி பெற்றார். பின்னர் 1890 ஆம் ஆண்டில் பச்சையப்பா கல்லூரியில் இளங்கலை பட்டம் பெற்றார். பின்னர் தனது முதுகலைப் படிப்பிற்காக மாநிலக் கல்லூரிக்குச் சென்றார். கற்பிக்கத் தொடங்கி 1895 ஆம் ஆண்டு முதல் அனந்தபூரில் பணிபுரிந்தார். 1897 ஆம் ஆண்டில் ஓர் அரசு அருங்காட்சியகத்தில் ஒரு காப்பாளராக பணியில் சேர்ந்தார். 1902 ஆம் ஆண்டில் இவர் மாநிலக் கல்லூரிக்கு மூத்த உதவிப் பேராசிரியராக மாறினார். 1901 ஆம் ஆண்டில் இனவரைவியலுக்கான செயல் கண்காணிப்பாளராகப் பணியாற்றினார். பிரித்தானிய அருங்காட்சியக நிபுணர் எட்கர் தர்சுடனுடன் இணைந்து தென்னிந்தியாவின் சாதிகள் மற்றும் பழங்குடியினர் பற்றிய ஏழு தொகுதிகளை தொகுக்கும் வேலைகளில் ஈடுபடத் தொடங்கினார். 1909 ஆம் ஆண்டு கோயம்புத்தூரில் உள்ள விவசாயக் கல்லூரியில் முறையான தாவரவியல் கற்பிப்பதில் ஈடுபட்டார். 1913 ஆம் ஆண்டில் இவரது பணியைப் பாராட்டி அரசாங்கம் இவருக்கு ராய் பகதூர் பட்டம் வழங்கிச் சிறப்பித்தது. 1917 ஆம் ஆண்டு பெங்களூரில் நடைபெற்ற இந்திய அறிவியல் காங்கிரசின் தாவரவியல் பிரிவுக்குத் தலைமை வகித்து திருநெல்வேலியின் தாவரங்களைப் பற்றிப் பேசினார். இந்திய தாவரவியல் சங்கத்தின் ஸ்தாபக உறுப்பினராக இருந்தார் மற்றும் 1922 ஆம் ஆண்டில் அதன் தலைவராகப் பணியாற்றினார். 1923 ஆம் ஆண்டில் விவசாய சேவையிலிருந்து ஓய்வு பெற்றார். திவான் பகதூர் என்ற பட்டத்தை பெற்றார்.

1934 ஆம் ஆண்டு மே மாதம் 10 ஆம் தேதியன்று திவான் பகதூர் கடாம்பி ரங்காச்சாரி காலமானார்.

## மேற்கோள்கள்

## வெளியிணைப்புகள்
* 
* 

பகுப்பு:1868 பிறப்புகள்
பகுப்பு:1934 இறப்புகள்
பகுப்பு:இந்தியத் தாவரவியலாளர்கள்
உத்தேச மரபணு

**உத்தேச மரபணு** (Putative) என்பது கருவமிலங்களில் உள்ள, நியூக்கிளியோரைட்டு வரிசையின் ஒரு பகுதியாகும். இவற்றிலிருந்து உருவாகக்கூடிய புரதங்களோ, அவற்றின் செயல்பாடுகளோ முழுமையாக அறியப்படாததாக இருந்தாலும், இவற்றின் திறந்த வாசிப்புச் சட்டகத்தின் (:en:Open reading frame) அடிப்படையில், இவை மரபணுக்களாக இருக்கலாம் என நம்பப்படுகிறது. எடுத்துக்காட்டாக, தற்காலிகமாக மரபணு 57 என்று பெயரிடப்பட்ட உத்தேச மரபணுவானது, *Bacillus subtilis* என்னும் பாக்டீரியாவைத் தாக்கும், பாக்டீரியா விழுங்கி SP01 ஆல் சுரக்கப்படும் ஒரு புரதத்தை குறியிட்டுக் காட்டும் மரபணுவாகும்.

## மேற்கோள்கள்

பகுப்பு:மூலக்கூற்று உயிரியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:மரபணுக்கள்
இணை உட்செலுத்தல்

**இணை உட்செலுத்தல்** (*coinjection*) என்பது ஒரு பல்லுறுப்பி துளைத் தொழில்நுட்பமாகும், இதில் வெவ்வேறு பல்லுறுப்பிகள் ஒரே வார்ப்புக்குள் துளை மூலம் செலுத்தப்படுகின்றன.

இணை உட்செலுத்தல் பயன்படுத்துவதற்கான காரணங்கள்:

*ஒரு பொருளின் உள்ளே மலிவான நிரப்பு பொருள் பயன்படுத்துவதால் செலவு குறைகிறது.
*பாலிமர்களின் மூலம் விரும்பக்கூடிய பண்புகளை இணைத்தல்
**வண்ணம் (கார் பின் புற விளக்குகளில் வேறுபட்ட வண்ண பாகங்கள்), 
**உணர்வு (மென்மையான- பல் துலக்கிகள்) அல்லது  இயக்கமுறை பண்புகளை மாற்றுதல்
*பொருளின் அடர்த்தி மற்றும் நெகிழ்ச்சித்தன்மையை மாற்றுவதன் மூலம் தண்ணீரில் மிதக்கும் அல்லது அதிர்ச்சியை தாக்குபிடிக்கும் தன்மையைப் பெறுகிறது.

இந்த அனுகூலங்கள் இருந்த போதிலும், இணையுட்செலுத்தல் இயந்திரமானது, நிலையான ஒற்றைத் துளை இயந்திரங்களை விட பராமரிக்க கடினமாகவும், மிகவும் விலை உயர்ந்ததாகவும் உள்ளது. மேலும் சிக்கலான வடிவங்களுடன உள்ளதால், இதன் செயல்முறையும் கடினமாக உள்ளது.

## உசாத்துணைகள்
*
*

பகுப்பு:நெகிழிகள்
திண்டிவனம் இலட்சுமி நரசிம்மர் கோவில்

திண்டிவனம் அருள்மிகு ஸ்ரீ கனகவல்லி தாயார் சமேத ஸ்ரீ இலட்சுமி நரசிம்மர் சுவாமி திருக்கோவில் இந்தியாவில். தமிழகத்தில் உள்ள விழுப்புரம் மாவட்டத்தின். திண்டிவனம் மாநகரில் மத்தியில் அமையப் பெற்றுள்ளது.

## திருக்கோவில் சிறப்பு
திருமகள் நரசிம்மரின் இடத்தொடையில் அமர்ந்த படி தன் இரு கரங்கள் கூப்பி இறைவனை வழிபடுகிறார். இங்கு அனுமன் சங்கு சக்கரம் தாங்கிய வண்ணம் காட்சியளிக்கிறார்.

## சிறப்புத் திருவிழாக்கள்:
நரசிம்ம ஜெயந்தி, வைகாசி மாத முழுமுதற்பெருவிழா (பிரமோற்சவம்)

## வரலாறு

புளிக்குடிலில் (திந்திரீவனத்தில்) திண்டி, முண்டி, கிங்கிலி, கிலாலி ஆகிய அசுரர்கள் இவ்வனத்தில் தவம் செய்யும் முனிவர்களுக்கு ஓயாது கொடுங்செயல் செய்தமையால் முனிவர்கள் ஸ்ரீ இலட்சுமி நரசிம்மரை வழிபட இறைவன் அனுமனுக்கு சங்கு சக்கரம் அளித்து அழித்தொழிக்க ஆணையிட்டார். அதன்படி அனுமன் போரில் வென்றார், ஆகையால் இக்கோவிலில் அனுமன் சங்கு சக்கரம் தாங்கிய வண்ணம் எழுந்தருளியுள்ளார்.

## கோயில் அமைப்பு
கிழக்கு நோக்கிய ஐந்து நிலை ராஜகோபுரம். கனகவல்லி தாயார், கோதண்ட ராமர், இலட்சுமி ஹயகிரீவர், விஷ்ணுதுர்கை, வேணுகோபால், ஆண்டாள், சக்கரத்தாழ்வார், ஆஞ்சநேயர், ஆகியோருக்கும் சன்னதிகள் உள்ளன. இக்கோயில் திண்டிவனம் முதன்மைப் பெரிய திருக்கோயில் என்ற வகைப்பாட்டில் திண்டிவனம் வட்ட இந்துசமய அறநிலையத்துறையின் தலைமை கோவிலாக விளங்குகிறது.

## மேற்கோள்கள்
*த. இ. க. வெளியிட்ட திருக்கோயில் தரவுத் தொகுதி

பகுப்பு:108 திவ்ய தேசங்கள்
பகுப்பு:விழுப்புரம் மாவட்டத்திலுள்ள பெருமாள் கோயில்கள்
இராமலிங்கபுரம் உச்சினிமாகாளியம்மன் மற்றும் காந்தாரியம்மன் கோயில்

**இராமலிங்கபுரம் உச்சினிமாகாளியம்மன் மற்றும் காந்தாரியம்மன் கோயில்** தமிழ்நாட்டில் திருநெல்வேலி மாவட்டம், இராமலிங்கபுரம் என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் உச்சினிமாகாளி அம்மன் சன்னதியும், காந்தாரி அம்மன் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

பகுப்பு:திருநெல்வேலி மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுரண்டை ஸ்ரீநிவாச பெருமாள் கோயில்

**சுரண்டை ஸ்ரீநிவாச பெருமாள் கோயில்** தமிழ்நாட்டில் திருநெல்வேலி மாவட்டம், சுரண்டை என்னும் ஊரில் அமைந்துள்ள பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் ஸ்ரீநிவாச பெருமாள், ஸ்ரீதேவி-பூதேவி சன்னதிகளும், நம்மாழ்வார், விஷ்வத்சேனர், கருடாழ்வார், ஆஞ்சநேயர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.

## மேற்கோள்கள்

பகுப்பு:திருநெல்வேலி மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாருகாபுரம் மத்தியஸ்தநாதசுவாமி கோயில்

**தாருகாபுரம் மத்தியஸ்தநாதசுவாமி கோயில்** தமிழ்நாட்டில் திருநெல்வேலி மாவட்டம், தாருகாபுரம் என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் மத்தியஸ்தநாதசுவாமி, அகிலாண்டேஸ்வரி சன்னதிகளும், தட்சிணாமூர்த்தி, விநாயகர் உபசன்னதிகளும் உள்ளன. இக்கோவில் தலைவன் கோட்டை ஜமீனுக்கு பாத்தியபட்டது ஆகும். மேலும் தாருகாபுரம் ஜமீன் குடும்பத்தை சார்ந்தவர்களே இத் திருக்கோவிலை இறைவனின் அருளுடன் நிர்வாகம் செய்து வருகிறார்கள் 

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

பகுப்பு:திருநெல்வேலி மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
தும்பிப்பன்றி

**தும்பிக்கை பன்றி** அல்லது **தும்பிப்பன்றி** (tapir) தாவர உண்ணியான இப்பாலூட்டிகள் பன்றியைப் போன்று குட்டையாகவும், நீண்டும் காணப்படும். இதன் மூக்குப் பகுதி நீண்டும், எதையும் எளிதில் பற்றிக்கொள்ளும் ஆற்றல் வாய்ந்த தும்பிக்கைப் போன்று காணப்படும்.

தும்பிப்பன்றிகள் தென் அமெரிக்கா, மத்திய அமெரிக்கா மற்றும் தென் கிழக்கு ஆசியாவின் அடர்ந்த காடுகளில் காடுகளில் காணப்படுகிறது. தும்பிக்கைப் பன்றி இனங்களில்  *பிரேசில் தும்பிப்பன்றி*,  *மலாய் தும்பிப்பன்றி*,  *மெக்சிகோ தும்பிப்பன்றி*, *அமேசான் தும்பிப்பன்றி*,  *கபோமணி தும்பிப்பன்றி*  மலைத்தும்பிப்பன்றி  என ஐந்து வகைகள் உண்டு.

தும்பிப்பன்றிகள் அருகிய அல்லது அழியும் வாய்ப்பில் உள்ள விலங்காக அறிவிக்கப்பட்டுள்ளது.
 
தும்பிப்பன்றிகள் குதிரை, குரங்கு, வரிக்குதிரை, மூக்குக் கொம்பன் போன்ற விலங்குகுகளுடன் சேர்ந்து உணவு தேடும்.

## உடல் அமைப்பு
தும்பிப்பன்றிகளின் சராசரி உடல் நீளம் அதிக பட்சமாக  6.6 அடியாகவும்  (2 மீட்டர்), உயரம் 3 அடியாகவும் (1 மீ), எடை 150 முதல் 300 கிலோ கொண்டதாக உள்ளது. இவைகள் வென்னிறம், கருநிறம் வெளிர் நிறம், செம்மண்ணிறம், சாம்பல் நிறங்களில் காணப்படுகிறது.  
பெண் தும்பிப்பன்றிகளுக்கு ஒரு ஜோடி முலைக்காம்புகள் மட்டும் உள்ளது. ஆண் தும்பிப்பன்றிகளின் உடல் நீளத்தைப் பொறுத்து ஆண் குறிகளின் நீளம் அமைந்துள்ளது.இதன் வால் பகுதி மிகவும் குட்டையாக காணப்படுகிறது.

மலாய் தும்பிப்பன்றிகளின் முன்னங்கால்களில்  நான்கு குளம்பிகளும்; பின்னங்கால்களில் மூன்று குளம்பிகளும் கொண்டுள்ளது.

தும்பிப்பன்றிகள் 42 முதல் 44 பற்கள் வரை கொண்டது.

ஆண் தும்பிப்பன்றிகள் பிறந்த மூன்று முதல் ஐந்தாண்டுகளில் இனச்சேர்க்கைக்கு தயாராகிவிடும். பெண் தும்பிப்பன்றிகள், ஆண் பன்றிகளை விட வெகு விரைவில் இனச்சேர்க்கைக்கு முன்னிற்கும். பெண் தும்பிப்பன்றிகள், இரண்டு ஆண்டுகளுக்கு ஒரு முறை, ஒரு குட்டி ஈனும். பிறந்த குட்டி பதின்மூன்று மாதங்கள் தாயிடம் வளர்ந்த பின்னர் தனியாகச் சென்று உணவு தேடும். தும்பிப் பன்றிகள்  காட்டிலும், உயரியல் பூங்காக்களிலும் 25 முதல் 30 ஆண்டுகள் வாழத்தக்கது.


File:Malayan Tapir Skull.jpg|மலாய் தும்பிப்பன்றியின் மண்டையோடு 
File:Bairds Tapir Skull.jpg|மெக்சிகோ தும்பிப்பன்றியின் மண்டையோடு
File:Brazilian Tapir Skull.jpg|பிரேசிலியன் தும்பிப்பன்றியின் மண்டையோடு 
File:Mountain Tapir Skull.jpg| மலைத்தும்பிப்பன்றியின் மண்டையோடு 


## மேற்கோள்கள்

## வெளி இணைப்புகள்

* IUCN/SSC Tapir Specialist Group
* The Tapir Gallery at The Tapir Preservation Fund website
* World Tapir Day website
* Baird's Tapir Project of Costa Rica

பகுப்பு:பாலூட்டிகள்
பகுப்பு:பன்றிக் குடும்பம்
பாலாமடை திருப்பாற் செல்வி அம்மன் கோயில்

**பாலாமடை திருப்பாற் செல்வி அம்மன் கோயில்** தமிழ்நாட்டில் திருநெல்வேலி மாவட்டம், பாலாமடை என்னும் ஊரில் அமைந்துள்ள ஓர் அம்மன் கோயிலாகும்.

## வரலாறு
இக்கோயில் பதினெட்டாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.

## மேற்கோள்கள்

பகுப்பு:திருநெல்வேலி மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பற்றுக்கால்

**பற்றுக்கால்** (holdfast)  என்பது ஒரு வேர் போன்ற உறுப்பாகும். இவை நீர்வாழ் விளங்கான செசிலிட்டி உயிரினங்களில் காணப்படும். காம்பிலி உயிரினங்களான கடற்பாசி, கடல் அல்லி, கடலடி உயிரினங்கள், நிடேரியா, அல்கா பஞ்சுயிரி, போன்றவை வாழ்தளங்களில் தங்களை நிலை நிறுத்திக்கொள்ள இந்த பற்றுக்கால் உதவுகிறது.&nbsp;
## அமைப்பு
இனம் மற்றும் வாழ்தளங்களைப் பொறுத்து பற்றுக்கால்கள் அமைப்பிலும் வடிவத்திலும் மாறுபடுகின்றன. சேறு போன்ற வாழ்தளங்களில் வாழும் உயிரினங்களின் பற்றுக்கால்கள் சிக்கலான பின்னிப்பிணைந்த வேர் போன்று காணப்படுகின்றன,  மணல் வாழ்தளங்களில் வாழும் உயிரினங்களின் பற்றுக்கால்கள் மிகவும் நெகிழ்வுத்தன்மை உடையதாக இருக்கும். இதனால் பற்றுக்கால்கள் சுருங்கும் போது உயிரினத்தின் முழு உடற்பகுதியும் வாழ்தளத்தினுள் இழுத்து வைத்துக்கொள்ள முடியும். கடற்பாறை போன்ற வழுவழுப்பான வாழ்தளங்களில் வாழும் உயிரினங்களின் பற்றுக்கால்கள் தட்டையான அடிப்பகுதியுடன் வாழ்தளத்தின் மேற்பரப்பின்மீது நன்கு ஒட்டிக்கொள்ளுமாறு அமைந்துள்ளது. 
## பணி
பற்றுக்கால்களைக்கொண்ட காம்பிலி உயிரினங்கள் தங்களின் வாழ்தளங்களிலிருந்து எந்த உணவுபொருட்களையும் உறிஞ்சிப் பெறுவதில்லை, ஏனெனில், உணவை உறிஞ்சும் செயலின்போது வெளிப்படும் நொதிகள் வாழ்தளத்தைச் சிதைத்துவிடும். அதனால் உயிரினங்கள் வாழ்தளத்திலிருந்து நீங்கி விழுந்துவிடும் அபாயம் உள்ளது. கடற்பாசி, கடற்பூண்டு, மற்றும் பிற பாசி இனங்களில் காணப்படும் பறவைகளின் நகங்களைப்போன்ற பற்றுக்கால்களும் நிலவாழ் தாவரங்களைப்போல் உறிஞ்சும் பணியைச் செய்வதில்லை, உயிரினத்தை அதன் வாழ்தளங்களில் நிலை நிறுத்தும் பணியை மட்டும் செய்கின்றன.

## சான்றுகள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தாவர அமைப்பியல்
நாங்குநேரி முக்கூடல் அய்யனார் கோயில்

**நாங்குநேரி முக்கூடல் ஐயனார் கோயில்** தமிழ்நாட்டில் திருநெல்வேலி மாவட்டம், நாங்குநேரி என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் முக்கூடல் சாஸ்தா சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

பகுப்பு:திருநெல்வேலி மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பகுப்பு:ஐயனார் கோயில்கள்
அம்பூரணி வெங்கடாசலபதி கோயில்

**அம்பூரணி வெங்கடாசலபதி கோயில்** தமிழ்நாட்டில் திருநெல்வேலி மாவட்டம், அம்பூரணி என்னும் ஊரில் அமைந்துள்ள பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் வெங்கடாசலபதி, ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

## பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன.

## மேற்கோள்கள்

பகுப்பு:திருநெல்வேலி மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
1,3-வளையயெக்சாடையீன்

**1,3-வளையயெக்சாடையீன்** *(1,3-Cyclohexadiene)* என்பது (CH2)2(CH)4. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இந்நீர்மம் சைக்ளோயெக்சாடையீன் என்ற பெயராலும் அழைக்கப்படுகிறது. நிறமற்று, எளிதில் தீப்பற்றக்கூடியதாக உள்ள இந்நீர்மத்தின் ஒளிவிலகல் எண் 1.457 ஆகும். இயற்கையாகவே தோன்றும் இந்நீர்மத்தின் வழிப்பொருள் டெர்ப்பினீன் ஆகும். இது பைன் எண்ணெயின் உட்கூறாகும்.

## தயாரிப்பு

1,2-டைபுரோமோவளையயெக்சேனை ஐதரோபுரோமின் நீக்கம் செய்து சைக்ளோயெக்சாடையீன் தொகுப்பு முறையில் தயாரிக்கப்படுகிறது
:(CH2)4(CHBr)2  +  2 NaH   →   (CH2)2(CH)4  +  2 NaBr  +  2 H2.

1,3,5-எக்சாடிரையீனை ஒளிவேதியியல் முறை அல்லது 110° செல்சியசு வெப்பநிலைக்கு மேல் சூடுபடுத்தியோ மின்சுழற்சி வினையினாலும் 1,3-வளையயெக்சாடையீன் தயாரிக்க முடியும்.

## வினைகள்

டையீல்சு ஆல்டர் வினை போன்ற வளைய கூட்டு வினைகள் இந்த டையீனின் வழக்கமான வினைகளாகும். 
1,3-வளையயெக்சாடையீனை பென்சீன் மற்றும் ஐதரசனாக மாற்றும் வினை ஒரு வெப்ப உமிழ்வினையாகும். இவ்வினையின் வாயு நிலையில் 25 கிலோயூல்/மோல் வெப்பம் உமிழப்படுகிறது

:வளையயெக்சேன் → 1,3-வளையயெக்சாடையீன்  +  2 H2           ΔH +231.5 கிலோயூல்/மோல் (வெப்பங்கொள் வினை)

:வளையயெக்சேன் → பென்சீன்  +   +  3 H2     ΔH +205 கிலோயூல்  (வெப்பங்கொள் வினை)

:1,3-வளையயெக்சாடையீன் → பென்சீன்  +  H2    ΔH -26.5 கிலோயூல் (வெப்ப உமிழ் வினை).

இந்நீர்மத்தின் மாற்றியனான 1,4-வளையயெக்சாடையீனுடன் ஒப்பிடுகையில் 1,3-வளையயெக்சாடையீன்  8.5 கிலோயூல்/மோல் ஆற்ரலுடன் அதிக நிலைத்தன்மை கொண்டுள்ளது . 
வளையயெக்சாடையீனும் இதன் வழிப்பொருட்களும் உலோக ஆல்க்கீன் அணைவுச் சேர்மங்களை உருவாக்குகின்றன. ஆரஞ்சு நிறம் கொண்ட [C6H10)Fe(CO)3, அணைவுச் சேர்மம் ஓர் உதாரணமாகும். இந்த அணைவுச் சேர்மம் ஐதரைடுடன் வினைபுரிந்து வலையயெக்சாடையீனைல் வழிப்பொருளான  C6H9)Fe(CO)3+ சேர்மத்தைக் கொடுக்கிறது .

## மேற்கோள்கள்

பகுப்பு:வளையயெக்சாடையீன்கள்
திருநெல்வேலி கிழக்கு ஐந்து மாவடியான் சுடலைமாடசுவாமி கோயில்

**[[திருநெல்வேலி சந்திப்பு தொடருந்து நிலையம்|திருநெல்வேலி]] சந்திப்பு கைலாசபுரம் ஐந்து மாவடியான் சுடலைமாடசுவாமி கோயில்** என்பது தமிழ்நாட்டில் திருநெல்வேலி மாநகராட்சி திருநெல்வேலி சந்திப்பு கைலாசபுரம் என்னும் ஊரில் அமைந்துள்ள ஒரு கிராமக் கோயிலாகும். இந்தக் கோயில் ஆதி தமிழ் பழங்குடி  இந்து மலைக்குறவன் (வேடுவர்) சமுதாயத்திற்குப் பாத்தியப்பட்டதாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் ஐந்து மாவடியான் சுடலைமாடசுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
முருகன் கோயில் (வட அமெரிக்கா)

வலது|thumb|லான்ஹாமில் உள்ள முருகன் கோவில்
வலது|thumb|நூதன ராஜ கோபுர மகா கும்பாபிஷேகம்-லான்ஹாம் முருகன் கோவில்
thumb|யு.எஸ்.ஏ முருகன் கோவில் நூதன ராஜகோபுர மகா கும்பாபிஷேகம்
**வட அமெரிக்க முருகன் கோயில்** (*Murugan Temple of North America*, MTNA) என்பது ஐக்கிய அமெரிக்காவில் இந்துக் கடவுளான முருகனுக்கு அமைக்கப்பட்ட முதல் கோவிலாகும். இந்த கோவில் வட அமெரிக்காவில் மேரிலாந்தில் உள்ள லான்ஹாமில் உள்ளது.

இது வாசிங்டன், டி.சி.யில் இருந்து சுமார் 15 மைல் (24 கி.மீ.) தொலைவில் உள்ளது. 1980 களில் கட்ட ஆரம்பிக்கப்பட்டு  1999 ல் திறக்கப்பட்டது. எம்.டி.என்.ஏ இந்து, தமிழ் திருவிழாக்கள், விடுமுறை நாட்கள் மற்றும் சிறப்பு மிக்க நாட்களில்  விழாக்கள்  கொண்டாடுகிறது. மேலும், இந்த கோவில் பஜனைகள் , தமிழ் மற்றும் மத வகுப்புகளை நடத்துகிறது. மேரிலாந்து, வாஷிங்டன், வர்ஜீனியா மற்றும் நாடு முழுவதிலும் உள்ள பக்தர்கள் (அண்டை நாடான கனடாவிலிருந்து) இந்த பாரம்பரிய சைவ இந்து கோவிலுக்கு வருகை தருகின்றனர். வள்ளி தேவசேனாவுடன் முருகனுக்காக (எம்.டி.என்.ஏ) முக்கிய சன்னிதி இருக்கிறது. விநாயகர், சிவன், மீனாட்சி, துர்கா மற்றும் பழனி ஆண்டவர் என நான்கு சன்னதிகளும் உள்ளன.

## முக்கிய திருவிழாக்கள்
பின்வரும் முக்கிய திருவிழாக்கள் கொண்டாடப்படுகின்றன:
*  தைப் பூசம் பங்குனி  உத்திரம்     வைகாசி விசாகம்  ஆடி கிருத்திகை,  நல்லூர் கதிர்காமம் காந்தன் திருவிழா (முருகன் இரத்தினத்தில் ஏறினார்)   கந்த  சஷ்டி திருவிழா,திருவாதிரை திருவிழா (ஆருத்ரா தரிசனம்) சிவராத்திரி, நவராத்திரி (10 நாட்கள்) விநாயகர் சதுர்த்தி , கார்த்திகை தீபம்
* இறைவன் நடராஜருக்கு  ஆண்டிற்கு ஆறு அபிஷேகம்    (திருவோணம் நட்சத்திரம்  சித்திட்த் மாதம், ஆனி மாதத்தில் உத்திரம் நட்சத்திரம், மார்கழி மாதத்தில் திருவாதிரை நட்சத்திரம்,மாலை நேர பூர்வ பட்ஷ சதுர்த்தி  ஆவணி புரட்டாசி மற்றும் மாசி மாதங்களில்)
முக்கிய   திருவிழாக்களில் வள்ளி தேவசேனையுடன்  
முருகனின் பெரும் ஊர்வலம் நடக்கிறது. ஆகஸ்ட் 7, 2009 அன்று புதிய    ரதத்திற்கு   வெள்ளோட்டம்    நடத்தப்பட்டது. 8 ஆகஸ்ட் 2009 அன்று, நல்லூர் கதிர்காமம்  கந்தன் திருவிழாவிற்கு புதிய ரத்தத்தில் இறைவன் முருகன் ஏறினார். முருகன் கோயிலுக்கு சுற்றிலும் பக்தர்கள் பிரம்மாண்டமான காலப்பகுதியால் வரையப்பட்டனர். ஒவ்வொரு ஆண்டும், நல்லூர் திருவிழா முருகன் ஆலயத்தில் ஆகஸ்ட் மாதம் கொண்டாடப்படுகிறது. முருகன் ரதத்தில் வருகிறார். முருகன் கோவிலில் உள்ள அனைத்து தெய்வங்களுக்கும் இரண்டாவது கும்பாபிஷேகம் 2011 மே 13 அன்று செய்யப்பட்டது. சிவன் விஷ்ணு கோயில் எம்.என்.என்.எஸில் இருந்து 2 மைல் (3.2 கி.மீ.) தொலைவில் அமைந்துள்ளது.

## மேற்கோள்கள்

## வெளி இணைப்புகள்
* Murugan Temple of North America official website

பகுப்பு:அமெரிக்க இந்துக் கோவில்கள்
பகுப்பு:மேரிலாந்து
எட்டாங்குளம் திருப்பதி நாராயணசுவாமி கோயில்

**எட்டாங்குளம் திருப்பதி நாராயணசுவாமி கோயில்** என்பது தமிழ்நாட்டில் திருநெல்வேலி மாவட்டம், எட்டாங்குளம் என்னும் ஊரில் அமைந்துள்ள ஒரு பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

பகுப்பு:திருநெல்வேலி மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
வீரவநல்லூர் கம்பளத்தம்மன்மற்றும் சந்தனமாரியம்மன் கோயில்

**வீரவநல்லூர் கம்பளத்தம்மன்மற்றும் சந்தனமாரியம்மன் கோயில்** தமிழ்நாட்டில் திருநெல்வேலி மாவட்டம், வீரவநல்லூர் என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் கம்பளத்தம்மன் சன்னதியும், பிள்ளையார், சுடலை, பேச்சியம்மன், பைவரர், பலிபீடம், வேதாளம் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் இரண்டு காலப் பூசைகள் நடக்கின்றன.

## மேற்கோள்கள்

பகுப்பு:திருநெல்வேலி மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருநெல்வேலி திருவேங்கடச் செல்லியம்மன் கோயில்

**திருநெல்வேலி திருவேங்கடச் செல்லியம்மன் கோயில்** என்பது தமிழ்நாட்டில் திருநெல்வேலி மாவட்டம், திருநெல்வேலி என்னும் ஊரில் அமைந்துள்ள ஓர் அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் திருவேங்கட செல்வி அம்மன் சன்னதி உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன.

## மேற்கோள்கள்

பகுப்பு:திருநெல்வேலி மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேக்நாத் தேசாய்

**மேக்நாத் தேசாய்** (Meghnad Jagdishchandra Desai, Baron Desai10 சூலை 1940) என்பவர் இந்தியாவில் பிறந்த இங்கிலாந்து நாட்டின் பொருளியல் அறிஞர் மற்றும் தொழிலாளர் கட்சியைச் சேர்ந்த அரசியல்வாதி ஆவார்.

## பிறப்பும் படிப்பும்

மேக்நாத் தேசாய் குசராத்து மாநிலம் வடோதராவில் பிறந்தார். பள்ளிக்கல்விக்குப் பிறகு இளங்கலைப் பட்டப் படிப்பை ராம் நாராயண் ரூயா கல்லூரியிலும் முதுகலைப் படிப்பை மும்பை பல்கலைக் கழகத்திலும் முடித்தார்.
பெனிசில்வேனியா பல்கலைக் கழகத்தில் ஆய்வு செய்து 1963ஆம் ஆண்டில் ஆய்வுப் பட்டம் பெற்றார்.

## பணிகள்

ஆய்வுப் பட்டம் பெற்ற பிறகு பல நிறுவனங்களில் பணி ஆற்றினார். லண்டன் பொருளியல் பள்ளியில் விரிவுரையாளராக  இருந்து பணி ஆற்றினார்.  புகழ் வாய்ந்த செய்தி இதழ்களில் பத்தி எழுத்தாளராகப் பொருளியல் தொடர்பான கட்டுரைகளை எழுதினார். 
கல்வி நிலையங்களின் இதழ்களிலும் கட்டுரைகள் எழுதினார். பிரிட்டிசு ராடிகல் வீக்லி டிரிபியூனல், இந்தியன் பிசினெஸ் டெய்லி, 
இந்தியன் எக்சுபிரசு, பைனான்சியல் எக்சுபிரசு போன்ற செய்தித்தாள்களில் கட்டுரைகளை எழுதினார்.

## எழுதிய நூல்களில் சில

மேக்நாத் தேசாய் 25 நூல்களுக்கு மேல் எழுதியுள்ளார். பொருளியல் மற்றும் அரசியல் கட்டுரைகள் 200க்கும் மேலாகப் பல்வேறு செய்தித் தாள்களிலும் இதழ்களிலும் எழுதியுள்ளார். 1973 இல் மார்க்சிய பொருளியல் கோட்பாடு என்ற இவரது முதல் நூல்  வெளிவந்தது. 1976 இல் அப்லைட் எக்கனாமிக்ஸ் என்ற நூலை எழுதி வெளியிட்டார். 2002 இல் மார்க்சின் ரீவெஞ் என்ற நூல் வெளி வந்து பிரபலமானது. இந்தித் திரைப்பட்ட நடிகர் திலீப் குமார் வாழ்க்கை வரலாற்றை எழுதினார்.

## அரசியல் வாழ்க்கை

இங்கிலாந்தில் பல  கட்சிகளிலும் நிறுவங்களிலும்  உறுப்பினர் ஆனார். பிரிட்டிசு தொழிலாளர் கட்சி பின்சுபரி தொகுதி லேபர் கட்சி, இல்லிங்க்டன் சவுத் ஆகிய கட்சிகளில் சேர்ந்து அரசியல் பணி  ஆற்றினார். 2011இல் பிரிட்டிசு பிரபுக்கள் மன்றத்தின் அவைத்தலைவர் பதவிக்குப் போட்டியிட்டுத் தோல்வி அடைந்தார்.

## பதவிகளும் பட்டங்களும்

வெஸ்ட்மின்ஸ்டர் செயின்ட் கிளமண்ட் டேன்ஸ் என்னும் அமைப்பில் இவருக்கு பரோன் தேசாய் என்னும் பட்டம் அளிக்கப்பட்டது 
இவர் தொடங்கிய உலக ஆளுகையின் ஆய்வு என்ற அமைப்பின் இயக்குநர் பொறுப்பிலிருந்து 2003 ஆம் ஆண்டில் ஒய்வு பெற்றார் 
லண்டன் பொருளியல் பள்ளியின் எமரிட்டஸ் பேராசிரியராக இருக்கிறார். 2008 இல் இவருக்கு பத்ம பூசண் விருது வழங்கப்பட்டது. 

## சான்றாவணம்

பகுப்பு:வாழும் மக்கள்
பகுப்பு:பிரித்தானியப் பொருளியலாளர்கள்
பகுப்பு:1940 பிறப்புகள்
பகுப்பு:பத்ம பூசண் விருது பெற்றவர்கள்
ஹைலினோபாட்டிராச்சியும் யாகு

***ஹைலினோபாட்டிராச்சியும் யாகு (Hyalinobatrachium yaku)*** என்பது கண்ணாடித் தவளை குடும்பத்தைச் சேர்ந்த ஒரு தவளை இனமாகும். இவை எக்வடோரின்  பாஸ்டாசா, ஓரேலனா நபோ ஆகிய மாகாணங்களில்  காணப்படுகின்றன. இந்த இனத்தவளைகளின் குறிப்பிடத்தக்க பண்பு என்பது இவற்றின் வயிற்று பாகங்கள்,  மற்றும் இதயம் உட்பட சில உள் உறுப்புகள் இதன் கண்ணாடி போன்ற தோல் அமைப்பில் வெளிப்படையாக தெரிவது ஆகும்.  குறிப்பாக இவ்வகைத் தவளையின் தோலின் வழியாக இதயம் துடிப்பதைப் பார்க்க முடியும். மற்ற வகை கண்ணாடித் தவளைகளில் இப்படி இதயத்தை வெளிப்படையாகப் பார்க்க முடியாது.   இந்தக் கண்ணாடித் தவளைகள் பொதுவாக 0.8 முதல் 3 அங்குல (2-7.5 செமீ) நீளம் வரை சிறியதாக இருக்கும். 

இது குறித்து முதன்முதலில் ஐந்து ஆராய்ச்சியாளர்களான ஜுவான் மானுவல் குயாசமின், டியாகோ எஃப். சிஸ்னெரோஸ்-ஹெரேரியா, ரோஸ் ஜே. மேனார்ட், ரியான் எல். லிஞ்ச், ஜெய்ம் குலிப்ரஸ் மற்றும் பால் எஸ். ஹாமில்டன் ஆகியோர் மே 12, 2017 இல் வெளியான சூகீஸ் என்ற பத்திரிகையில் வெளியிட்டனர்.

## மேற்கோள்கள்

பகுப்பு:தவளைகள்